Niinistö viemäritöissä ja Alkossa, Lipponen messipoikana, Haavisto pullakuskina - Taloussanomat - Ilta-Sanomat
Julkaistu: 20.1.2012 10:02
Sauli Niinistön vaalilause ”Suomella töissä” saa lihaa luun ympärille, kun Palvelualojen ammattiliiton lehti Pam - Palvelun ammattilaiset kysyy, onko ehdokas tehnyt koskaan oikeita töitä. Tässä ovat kaikkien ehdokkaiden vastaukset.
Pamin lehti aloittaa ehdokkaiden esittelyn käänteisessä numerojärjestyksessä, ja Paavo Arhinmäki (vas) pääsee ensimmäisenä pahoittamaan mielensä. Hän ei ole kauhean innostunut siitä, että politiikka ei olisi oikeaa työtä. – Tässä tehdään 14–16-tuntisia työpäiviä, hän alleviivaa ja kertoo olleensa töissä muun muassa McDonald’silla. (Katso kaikkien ehdokkaiden työkokemukset jutun lopusta.) Myös Eva Biaudet (r) laskee politiikan oikeaksi työksi. Hänen työurana on ylivoimaisesti joukon sisäsiistein. Sari Essayah (kd) voi ylpeillä toiseksi laajimmalla työtehtävien kirjolla, josta näkyy, että hän on kotoisin maalta. Pekka Haaviston (vihr) lyhyehköltä listalta näkyy, miten kaupunkilaispoika nopeasti löytää oman uransa. Paavo Lipponen (sd) äityy mainitsemaan myös sen, mitä hän on tehnyt pitkän poliittisen uransa jälkeen eli toimimisen Nordstreamin konsulttina. Timo Soini (ps) aloittaa sangen perussuomalaisilla hanttihommilla, joista etenee ennenkin mainitsemansa Linkosuon Leipomon kautta toimittajaksi ja puoluetöihin. Paavo Väyrysen (kesk) verokirja ei ole hänen ilmoituksensa mukaan ollut muualla kuin valtiolla, Yleisradiolla tai omassa perheyrityksessä. Tästä syystä hänkin alleviivaa, että politiikka on vaativaa oikeaa työtä. Vaalilauseensa mukaan Sauli Niinistö (kok) on ollut Suomella töissä. Hänen listansa on Paavo Väyrysen listan vastakohta ja pitkä luettelo työpaikoista jää jopa kesken. Arhinmäki Paavo:- jakoi mainoksia ala-asteikäisestä lukioikäiseksi- kioskilla- McDonald’silla- puisto-osastolla useita kesiä- sivarina liikuntavammaisten koulussa- toimittajana Biaudet Eva:- eduskunnan erityistulkkina- puoluetoimiston suunnittelusihteerinä- harjoittelijana asianajotoimistossa- myyjänä- Nuorisoasiankeskuksessa Essayah Sari:- poiminut mansikoita- kantanut viikonloppupostia- hoitanut piha-alueita- pankissa- elintarvikekonsulenttina- lasten urheilukoulun ohjaajana- toimistotyöntekijänä- opettajan sijaisena peruskoulussa- tuntiopettajana ammattikoulussa- tilintarkastajana- laskentapäällikkönä Haavisto Pekka:- pullakuski- tiskaaja- lehtiavustaja- kesätoimittaja- kolumnisti- vaihtoehtolehtien kustantaja Lipponen Paavo:- kalja- ja limsakorien nostelua kouluaikana- uimaopettajana- yliopiston ravintolassa- merellä villenä (messipoikana)- toimittajana Ylioppilaslehdessä ja Ylessä- konsulttina Pohjolan Voimalle ja Nordsteamille Soini Timo:- perunanistutuksessa- maalaustöissä- metsänistutuksessa- koneenylöslyöjänä leipomossa- mainosten jakajana- toimittajana- nuorisotyössä Väyrynen Paavo:- perheen vihannesviljelmillä- radio- ja tv-toimittajana- nyt vaimon kanssa perheyrittäjänä Niinistö Sauli:- juurikkaan harvennuksessa 12–16-vuotiaana- metallitehtaalla levynleikkaajana ja nosturinkuljettajana- myyjänä leluosastolla- uittotöissä- jakeluauton kuljettajana- pikimiehenä rakennuksella- satamassa satunnaistöissä- varastomiehenä- viemärityömaalla sekatöissä- lihanjalostamon pakkaamossa- panimossa apumiehenä- Alkon myyjänä- henkikirjoittajan viransijaisena- kesänimismiehenä- nimismiehenä- notaarina jne. Lähde: PAM 1/2012 Sakari Nupponen
Näin presidenttiehdokkaat hoitavat talouttaan
Presidenttiehdokkaat ovat varsin kirjavaa porukkaa, kun mittatikuksi otetaan sijoittaminen, selvisi Taloussanomien kyselyssä. Katso, paljonko ehdokkailla on sijoitusvarallisuutta ja minne he ovat rahansa panneet. Lue lisää ›
Haaviston tukimies pelasti jo presidentin rouvan kakun
Pekka Haavisto (vihr) saa tukea talouselämästä, mutta myös Rakennusliiton vasemmalta siiveltä. Katso, ketä hänen joukoissaan seisoo, ja kuka antoi omistaan 25 000 euroa. Lue lisää ›
Yritysten tuki jää Paavo Lipposella muutamaan kymmeneen nimeen ja alle 20 000 euroon. Kaasurahaa ei ole kampanjassa. Sen sijaan ay-liikkeen tuki näkyy ja kuuluu. Lue lisää ›
Saukki ja seitsemän kääpiötä
Kuusi vuotta jatkunut spekulointi huipentuu ensi viikolla. Silloin selviää, kuka pääsee presidentinvaalien loppuotteluun haastamaan kokoomuksen Sauli Niinistön. Lue lisää ›
Ei yhtään yli 1 500 euron lahjoitusta. Ei Ahti Karjalaisen aikaisia vuorineuvoksia – ei Esko Ahoa lennättäneitä pohjalaisia liikemiehiä. Paavo Väyrynen saa ensimmäisellä kierroksella tulla toimeen omillaan. Lue lisää ›
Vedonlyönti: Väyrynen kipuaa, Haavisto ponnahti – Lipponen romahti
Sauli Niinistö on edelleen vedonlyöjien ylivoimainen suosikki. Hänen takanaan käy nyt kova taistelu. Lue lisää ›
Oletko avannut Raamatun hotellissa? Sen on todennäköisesti lahjoittanut liikemiesjärjestö Suomen Gideonit, jonka vapaaehtoistyössä Sari Essayah kertoo olevansa mukana. Mutta tuleeko hänelle tukea uskovilta talousvaikuttajilta? Lue lisää ›
Jytky vietiin Soinin suusta
Jytky tuli ja jytky meni. Timo Soinin lausahdus on rekisteröity vaalien jälkeen ainakin viiteen kertaan ja jopa viinaksi. Lue lisää ›
Muxlim-verkoston perustaja tukee Eva Biaudet’ta
Iso raha, kaksi isoa nimeä ja tukku muita pienempiä. Näin voi kuvata Eva Biaudet’n tukijoukkoja talouselämässä. Lue lisää ›
Kotikutoisen näköinen kampanja ei ota vastaan vierasta rahaa eikä kerää nimilistoja. Lue lisää ›
Yle: Niinistön kannatus putosi rytisten
Kokoomuksen Sauli Niinistön kannatus on pudonnut kahdessa viikossa kahdeksan prosenttiyksikköä. Samaan aikaan vihreiden Pekka Haavisto ja keskustan Paavo Väyrynen ovat nostaneet suosiotaan. Lue lisää ›